b'\n_START_ARTICLE_\nStara Ba\xc5\xa1ka\n_START_SECTION_\nGeografija\n_START_PARAGRAPH_\nStara Ba\xc5\xa1ka le\xc5\xbei na jugozahodni obali Krka, na jugu istoimenskega zaliva pod kamnitim apnen\xc4\x8dnim slemenom, ki  se vije vzhodno od naselja._NEWLINE_Iz vasi vodi ve\xc4\x8d ozna\xc4\x8denih sprehajalnih poti na Obzovo 568 mnm viskokega najvi\xc5\xa1jega vrha slemena. Kraj je z lokalno cesto povezan preko Punata z ostalimi kraji na otoku._NEWLINE_Zaliv, Stara Ba\xc5\xa1ka, je \xc5\xa1irok zaliv, naravno dobro za\xc5\xa1\xc4\x8diten pred burjo. V samem naselju na jugu zaliva stojita dva manj\xc5\xa1a, okoli 30 m dolga pomola. Globina morja pri enem pomolu je 1m, pri drugem pa 3,5 m. Pristan je za\xc5\xa1\xc4\x8diten pred vplivi juga.\n_START_SECTION_\nGospodarstvo\n_START_PARAGRAPH_\nPoleg turizma, v kraju je kamp (\xc5\xa0krila), ve\xc4\x8d apartmajev, oddajajo pa tudi sobe, ima na gospodarski polo\xc5\xbeaj  precej\xc5\xa1en vpliv tudi \xc4\x8debelarstvo. V Ba\xc5\xa1ki in okolici je veliko mediteranskih rastlin, ki so odli\xc4\x8dna pa\xc5\xa1a \xc4\x8debelam.\n_START_SECTION_\nZanimivost\n_START_PARAGRAPH_\nZaradi svoje lege, ki je kraj v preteklosti skoraj popolnoma odrezala od ostalih naselij na Krku, se doma\xc4\x8dini po govorici in na\xc4\x8dinu \xc5\xbeivljenja razlikujejo od ostalih prebivalcev otoka.'